1.

A 2. cikk helyébe a következő szöveg lép: „2. cikk A származtatott ügyletek adataihoz való hozzáférés biztosítása (1) A kereskedési adattár e rendelet 2. és 3. cikkével összhangban közvetlenül és azonnal hozzáférhetővé teszi a származtatott ügyletek adatait a 648/2012/EU rendelet 81. cikkének (3) bekezdésében felsorolt jogalanyok számára, beleértve azokat az eseteket is, amikor az 1095/2010/EU rendelet 28. cikke alapján hatáskör-átruházási megállapodás van érvényben. Az első albekezdés alkalmazásában a kereskedési adattár az ISO 20022 szabvány szerinti XML-formátumú sablonfájlt használja. (2) A kereskedési adattár biztosítja, hogy a származtatott ügyleteknek az e cikkel összhangban és az e rendelet (4) és (5) cikkében meghatározott határidők betartásával a 648/2012/EU rendelet 81. cikkének (3) bekezdésében felsorolt jogalanyok számára hozzáférhetővé tett ügyleti adatai magukban foglalják a következő adatokat: a) az (EU) 2022/1855 felhatalmazáson alapuló bizottsági rendelet (*1) mellékletének 1., 2. és 3. táblázata szerint jelentett származtatott termékek, beleértve az (EU) 2022/1860 bizottsági végrehajtási rendelet (*2) 2. cikkének (2) bekezdésében említett fennálló származtatott ügyletek legfrissebb kereskedési státuszát; b) a származtatott termékekre vonatkozó azon jelentésekben szereplő releváns adatok, amely jelentéseket a kereskedési adattár az előző munkanapon az (EU) 2022/1858 felhatalmazáson alapuló bizottsági rendelet (*3) előírásai szerint elutasított vagy amelyekkel kapcsolatban figyelmeztetést adott ki, és az elutasítás vagy figyelmeztetés oka; c) azon bejelentett származtatott ügyletek egyeztetési státusza, amely ügyletek tekintetében a kereskedési adattár a az (EU) 2022/1855 felhatalmazáson alapuló rendelet 3. cikkével összhangban végrehajtotta az egyeztetési eljárást. (3) A kereskedési adattár a 648/2012/EU rendelet 81. cikkének (3) bekezdése alapján a több feladattal vagy megbízatással rendelkező szervezetek számára egységes hozzáférést biztosít a szóban forgó feladatok és megbízatások által lefedett összes származtatott ügylet adataihoz. (4) A kereskedési adattár az Európai Értékpapírpiaci Hatóság (ESMA) számára hozzáférést biztosít a származtatott ügyletek minden ügyleti adatához, hogy az ESMA a feladatainak és megbízatásainak megfelelően gyakorolhassa hatáskörét. (5) A kereskedési adattár hozzáférést biztosít az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Rendszerkockázati Testület számára a származtatott ügyletek minden ügyleti adatához. (6) A kereskedési adattárak minden olyan származtatott ügylethez kapcsolódó ügyleti adathoz hozzáférést biztosítanak az Energiaszabályozók Együttműködési Ügynöksége részére, amelyek esetében az alaptermék energiapiaci termék vagy kibocsátási egység. (7) A kereskedési adattár a kereskedési helyszíneket felügyelő hatóság számára hozzáférést biztosít az adott kereskedési helyszíneken végrehajtott származtatott ügyletekhez kapcsolódó összes ügyleti adathoz. (8) A kereskedési adattár hozzáférést biztosít a 2004/25/EK irányelv 4. cikke alapján kijelölt felügyeleti hatóság részére azon származtatott ügyletek minden ügyleti adatához, amelyek esetében az alaptermék olyan értékpapír, amelynek kibocsátója az alábbi feltételek közül egynek vagy többnek megfelelő társaság: a) a társaság értékpapírjait az adott hatóság tagállamán belül létrehozott szabályozott piacra bevezették, és az adott társaság értékpapírjaira vonatkozó nyilvános vételi ajánlat a szóban forgó hatóság felügyeleti feladatai és megbízatásai körébe tartozik; b) a társaság székhelye vagy központi ügyintézésének helye az adott hatóság tagállamában van, és az adott társaság értékpapírjaira vonatkozó nyilvános vételi ajánlat a szóban forgó hatóság felügyeleti feladatai és megbízatásai körébe tartozik; c) a társaság az e bekezdés a) és b) pontjában említett társaságok vonatkozásában a 2004/25/EK irányelv 2. cikke (1) bekezdésének c) pontjában meghatározott ajánlattevő, és az általa felajánlott ellenérték értékpapírokat is magában foglal. (9) A kereskedési adattár a 648/2012/EU rendelet 81. cikke (3) bekezdésének j) pontjában említett hatóság számára hozzáférést biztosít az összes olyan származtatott ügyletre vonatkozó ügyleti adatokhoz, amely a szóban forgó hatóság felügyeleti feladatai és megbízatásai körébe tartozó piacokat, szerződéseket, alaptermékeket, referenciamutatókat és szerződő feleket érint. (10) A kereskedési adattár hozzáférést biztosít az Európai Központi Bank (EKB) és a Központi Bankok Európai Rendszerének (KBER) azon tagjai számára, amelyek tagállamának pénzneme az euró, a következő adatokhoz: a) a származtatott ügyletekre vonatkozó összes ügyleti adat az alábbi esetek bármelyikében: i. ha a származtatott termék alaptermék-kibocsátója olyan tagállamban telepedett le, amelynek pénzneme az euró, és az adott KBER-tag felügyeleti feladatai és megbízatásai körébe tartozik; ii. amennyiben a referenciakötelezettség egy olyan tagállam állampapírja, amely tagállam pénzneme az euró; b) a származtatott ügyletekre vonatkozó pozícióadatok euróban kifejezve. (11) A kereskedési adattár a 648/2012/EU rendelet 81. cikkének (3) bekezdésében felsorolt olyan hatóság számára, – az EKB-t is beleértve – amely nyomon követi az euróövezet pénzügyi stabilitására jelentett rendszerszintű kockázatokat és amely hatóság tagállamának pénzneme az euró, hozzáférést biztosít a kereskedési helyszíneken vagy a központi szerződő felek és az olyan szerződő felek által kötött származtatott ügyletek összes ügyleti adatához, amelyek az említett hatóságnak az euróövezet pénzügyi stabilitására jelentett rendszerszintű kockázatok nyomon követéséhez kötődő feladatai és megbízatásai körébe tartoznak. (12) A kereskedési adattár a KBER azon tagja számára, amely tagállamának pénzneme nem az euró, hozzáférést biztosít a következő adatokhoz: a) a származtatott ügyletekre vonatkozó összes ügyleti adat az alábbi esetek bármelyikében: i. ha a származtatott termék alaptermék-kibocsátója az említett KBER-tag tagállamában telepedett le, és ha az adott alaptermék-kibocsátó az említett KBER-tag felügyeleti feladatai és megbízatásai körébe tartozik; ii. amennyiben a referenciakötelezettség egy az említett KBER-tag tagállamának állampapírja; b) a származtatott ügyletekre vonatkozó pozícióadatok az adott KBER-tag által kibocsátott pénznemben. (13) A kereskedési adattár a 648/2012/EU rendelet 81. cikkének (3) bekezdésében felsorolt olyan hatóság számára, amely nyomon követi a pénzügyi stabilitásra jelentett rendszerszintű kockázatokat és amely hatóság tagállamának pénzneme nem az euró, hozzáférést biztosít a kereskedési helyszíneken vagy a központi szerződő felek és az olyan szerződő felek által kötött származtatott ügyletek összes ügyleti adatához, amelyek az említett hatóságnak egy olyan tagállam pénzügyi stabilitására jelentett rendszerszintű kockázatok nyomon követéséhez kötődő feladatai és megbízatásai körébe tartoznak, amelynek pénzneme nem az euró. (14) A kereskedési adattár az 1024/2013/EU tanácsi rendelet (*4) szerinti egységes felügyeleti mechanizmus keretébe tartozó feladatait ellátó EKB számára hozzáférést biztosít az olyan szerződő felek által kötött származtatott ügyletek összes ügyleti adatához, amelyek az említett rendelet értelmében az egységes felügyeleti mechanizmuson belül az EKB felügyelete alá tartoznak. (15) A kereskedési adattár a 648/2012/EU rendelet 81. cikke (3) bekezdése o) és p) pontjában felsorolt illetékes hatóságok számára hozzáférést biztosít az adott hatóság feladatai és megbízatásai körébe tartozó valamennyi szerződő fél által kötött származtatott ügyletek minden ügyleti adatához. (16) A kereskedési adattár a 648/2012/EU rendelet 81. cikke (3) bekezdésének m) pontjában említett szanálási hatóság számára hozzáférést biztosít az adott hatóság feladatai és megbízatásai körébe tartozó szerződő felek által kötött származtatott ügyletek minden ügyleti adatához. (17) A kereskedési adattár az Egységes Szanálási Testület számára hozzáférést biztosít az olyan származtatott ügyletek minden adatához, amelyeket a 806/2014/EU európai parlamenti és tanácsi rendelet (*5) hatálya alá tartozó szerződő felek kötöttek. (18) A kereskedési adattárak hozzáférést biztosítanak a központi szerződő fél felügyeletét ellátó hatóság és – adott esetben – a Központi Bankok Európai Rendszerének az adott központi szerződő felet felügyelő érintett tagja részére a központi szerződő fél által elszámolt származtatott ügyletek minden ügyleti adatához. (*1) A Bizottság (EU) 2022/1855 felhatalmazáson alapuló rendelete (2022. június 10.) az (EU) 648/2012 európai parlamenti és tanácsi rendeletnek a kereskedési adattáraknak bejelentendő adatok minimális részleteit és az alkalmazandó jelentések típusát meghatározó szabályozástechnikai standardok tekintetében történő kiegészítéséről (HL L 262., 2022.10.7., 1. o.)." (*2) A Bizottság (EU) 2022/1860 végrehajtási rendelete (2022. június 10.) a 648/2012/EU európai parlamenti és tanácsi rendeletnek az adatszolgáltatás standardjai, formátumai, gyakorisága és módszerei, valamint szabályai tekintetében történő alkalmazására vonatkozó végrehajtás-technikai standardok megállapításáról (HL L 262., 2022.10.7., 68. o.)." (*3) A Bizottság (EU) 2022/1858 felhatalmazáson alapuló rendelete (2022. június 10.) a 648/2012/EU európai parlamenti és tanácsi rendeletnek az adatok kereskedési adattárak közötti egyeztetésére vonatkozó eljárásokat, valamint az adatszolgáltató szerződő fél vagy a bejelentő jogalany jelentéstételi követelményeknek való megfelelésének, illetve a bejelentett adatok teljességének és pontosságának ellenőrzése céljából a kereskedési adattárak által alkalmazandó eljárásokat meghatározó szabályozástechnikai standardok tekintetében történő kiegészítéséről (HL L 262., 2022.10.7., 46. o.)." (*4) A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.)." (*5) Az Európai Parlament és a Tanács 806/2014/EU rendelete (2014. július 15.) a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról (HL L 225., 2014.7.30., 1. o.).”"